Chotiluvas
Chotiluvas (lenk. Chotyłów) – kaimas Lenkijos rytuose, Piščaco valsčiuje, Palenkės Bialos apskrityje, Liublino vaivadijoje. Kaimas yra apie 4 km į šiaurę nuo Piščaco, apie 18 km į rytus nuo Palenkės Bialos ir apie 100 km į šiaurės rytus nuo vaivadijos centro Liublino. Per kaimą teka Lutnios upė. Nuo XIV a. iki 1795 m. kaimas priklausė Lietuvos Didžiajai Kunigaikštystei. 1867 m. atidaryta Chotiluvo geležinkelio stotis.